stanford-oval/wikipedia huggingface dataset:
Suomen Nettikirpputorit
Historia

Vähänkäytetty.fi-sivuston perustivat Ossi Salo ja Pekka Manninen vuonna 2014. Idean sivustolle sai Salo seuratessaan vaimoaan, joka tilasi verkkopohjaisilta kirpputoreilta vaatteita pariskunnan vauvalle. Ostaja viestitteli myyjän kanssa, sopi kaupoista, maksoi ja haki lopulta paketin postista. Verkkokauppa-alalla työskennellyt Salo ei ymmärtänyt, miksi halvasta tuotteesta piti maksaa sitä kalliimpi postimaksu. Hänen mielestään tuotteiden myyminen ja ostaminen oli myös turhan vaikeaa. Salo päättikin perustaa oman kirpputorin, joka sallisi ostajien tilata yhdellä postimaksulla tuotteita eri myyjiltä niin, että kirpputori lähettää kaikki tuotteet kerralla. Hän jätti päivätyönsä ja lähti toteuttamaan ideaansa. Alkuvaihetta rahoitettiin Tekesin lisäksi sijoittajien avulla. Alkuvaiheessa yritys keskittyi lasten vaatteisiin ja tarvikkeisiin sekä harrastusvälineisiin. Jo muutaman ensimmäisen viikon aikana myytäviä tuotteita kertyi tuhansia noin parilta sadalta myyjältä.
Vuonna 2016 yrityksen liikevaihto oli puoli miljoonaa euroa ja liikevaihdon kasvu oli viisinkertainen edelliseen vuoteen verrattuna. Sivustolla kävi miljoona suomalaista.
Vuonna 2017 palvelu avasi verkkosivut 12 maassa, ja alkoi markkinoida erityisesti Saksassa, Puolassa, Hollannissa, joihin tehtiin omat kieliversiot, sekä Itävallassa ja Belgiassa. Alustalla oli tällöin myynnissä 40 000 tuotetta ja yritys työllisti kymmenen henkilöä. Kansainvälistymiseen se haki rohkaisua Finpron järjestämästä kolmevuotisesta eCom Growth -kasvuohjelmasta. Kasvuohjelman kautta yritys pääsi tapaamaan tahoja eri maissa ja kuuli tärkeitä oppeja muilta suomalaisilta verkkokauppiailta. Eri markkinoille mietittiin erilaisia toimintamalleja: siinä missä Puolassa on suuri kysyntä käytetyille vaatteille, Italiasta löytyisi paljon vaatteiden myyjiä.
Vuonna 2018 Netflean kautta myytiin kuukausittain parhaimmillaan noin 50 000 tuotetta. Yrityksen tulos nousi ensimmäistä kertaa kuukausitasolla kannattavaksi. Siihen asti haasteita oli tuonut toimivien järjestelmien rakentaminen. Netflean suurimmat haasteet olivat olleet siinä, että sen resurssit kuluivat paljon tuotekehitykseen.
Syksyyn 2020 mennessä yrityksen kautta oli myyty yli miljoona käytettyä tuotetta. Se lanseerasi palvelumallin, jossa palvelun muut käyttäjät voivat hoitaa sekä tuotteiden kuvaamisen että hinnoittelun myyjän puolesta. Uuteen tehtävään koulutettiin "kirppismestareita", jotka työskentelevät omassa kodissaan omalla aikataulullaan. Myyjä lähettää vaatteensa Vähänkäytetty.fi:lle, joka toimittaa ne kirppismestarille.
Palvelu

Netflean toimintaperiaate on vertaisverkkokauppa, jossa tuotteen myyjät ottavat kuvat myytävistä tuotteista, kirjoittavat niistä kuvaukset, hinnoittelevat tuotteet ja lähettävät tavarat yhdessä paketissa yrityksen varastoon Ouluun. Yrityksen keskusvarasto sijaitsi ensin Oulussa, sittemmin se on muuttanut Tallinnaan. Netflea lisää tavarat sivustolleen, kun ne ovat saapuneet varastolle. Tekstit käännetään eri kieliversioihin sopiviksi. Kun ostaja on maksanut tuotteet verkkokaupassa, Netflea.com lähettää ne asiakkaalle. Pakettien toimitukseen käytetään Postia ja DHL:ää.
Vuonna 2018 vaatteiden keskimääräinen myyntihinta oli 5–6 euroa. Vuonna 2017 myyntiin tulleista tavaroista meni kaupaksi 80 prosenttia. Tavaroita pidetään myynnissä useita kuukausia ja tuotteiden hintoja lasketaan säännöllisesti. Myymättä jääneet tavarat voi joko lahjoittaa hyväntekeväisyyteen tai saada takaisin itselleen.
Aiheesta muualla

Suomela: Netin vertaiskauppa kasvaa hurjaa vauhtia (Arkistoitu – Internet Archive)
PAM: Verkkokaupat tarjoavat digitaalisin välinein tehtäviä töitä toimialojen raja-alueilla, 22.10.2019 (Arkistoitu – Internet Archive)
Susanna Silvander-Rosti

Susanna Silvander-Rosti (s. 31. toukokuuta 1989) on suomalainen podcastaaja, tubettaja, sosiaalisen median vaikuttaja ja lastenkirjailija. Silvander-Rosti on koulutukseltaan kauppatieteiden maisteri ja työskentelee päivätyönään DNA:lla.
Silvander-Rosti on tunnettu ”Kaksi äitiä” -nimisestä Youtube-kanavasta, jota hän ylläpitää puolisonsa Ella Rostin kanssa. ”Kaksi äitiä” on voittanut useita palkintoja kuten Vuoden Perhevaikuttaja (Tubecon Awards -22), Yleisön Suosikki (Creator Awards -22), [lähde? ] Vuoden perhekanava (Tubecon Awards -20). Vuonna 2020 Silvander-Rosti sai yhdessä vaimonsa kanssa Seta ry:n myöntämän Asiallisen tiedon omena -tunnustuksen.
Silvander-Rosti julkaisi toukokuussa 2021 esikoiskirjansa Sulon ja Elsin uudet naapurit, joka kertoo perheiden moninaisuudesta. Kirja on suunnattu 3–8-vuotiaille lapsille. Kirjan kustantaja on Otava ja sen on kuvittanut Nadja Sarell.
Silvander-Rostilla on vaimonsa kanssa kolme lasta, vuonna 2018 syntyneet kaksoset ja vuonna 2021 syntynyt kuopus.
Palkinnot

2022 Creator Awards: Yleisön suosikki [lähde? ]
2022 Tubecon Awards: Vuoden perhevaikuttaja [lähde? ]
2020 Creator Awards: Vuoden perhekanava
2020 Seta ry: Asiallisen tiedon omena
Aiheesta muualla

Kaksi äitiä ja kaksoset -Youtube-kanava
Laodameia

Laodameia viittasi Kreikan mytologiassa kahteen naiseen:
Laodameia, Sarpedonin äiti sekä Bellerofonin tytär
Laodameia, Protesilaoksen vaimo ja Akastoksen ja Astydameian tytär. Tappoi itsensä, kun hänen aviomiehensä kuoli Troijan sodassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Laodameia”, voi hakea sivunnimihaulla, laajalla sivunnimihaulla tai tekstihaulla.
Kynttilänjalka

Kynttilänjalka.
Kynttilänjalka tai kynttelikkö on kynttilöille tarkoitettu alusta. Sen tarkoitus on pitää kynttilä pystysuorassa. Kynttilänjalan toinen tehtävä on estää sulaneen steariinin leviäminen tai tippuminen kynttilän ympärille alustaan.
Kynttilänjalkaan asetetaan kynttilä tai kynttilöitä. Kynttilä voi olla asetettu jalustassa olevan vastikeosanselvennä sisään. Lukkomekanismilla toimiviakin esiintyyselvennä. Oma keksintönsä on kynttilänjalka, johon voidaan liittää minkä hyvänsä tapainen pystykynttiläselvennä, sen vyötärömitasta riippumatta. On olemassa myös turvakynttilöitä, jotka sammuvat itsestään, kun ovat palamassa vaarallisen lyhyiksi, mikä saattaa suojella sekä palovaaralta että myös pintaa, jolle kynttilänjalka on asetettu, saamasta epätoivottuja vaurioita lämmöstä.
Kynttilänjaloissa on usein koristeita.
Juutalaisuuden yksi symboli on seitsenhaarainen kynttelikkö eli menorah.
Wikimedia Commonsissa on kuvia tai muita tiedostoja aiheesta .
Lao League

| Lao League |
| --- | --- |
Laji:  jalkapallo
Maa(t):   Laos
Perustettu:  1990
Joukkueita:  8
Sarjataso:  1
Laosissa on pelattu maan jalkapalloliigaa vuodesta 1990 lähtien. Maan pääsarja pelataan 8 joukkueen sarjana, jonka voittaja on maan mestari. Maan mestarijoukkue selviytyy AFC Cupiin.
La Bastide-sur-l'Hers

| La Bastide-sur-l'Hers |
| --- | --- |

 vaakuna
 La Bastide-sur-l'Hers
 Koordinaatit: 42°57′24″N, 1°54′35″E 
Valtio:  Ranska
Alue:  Occitanie
Departementti:  Ariège
Arrondissementti:  Pamiers
Pinta-ala:  
 – Kokonaispinta-ala:  4,8 km²
Väkiluku (2019):  670 
 – Väestötiheys:  140 as./km²
Kunnan numero:  09043
Infobox OKVirheellinen NIMI-arvo: 
La Bastide-sur-l'Hers (oksitaaniksi: La Bastida d'Èrç) on kunta Ranskan eteläosassa Ariègen departementissa Occitanien alueella. Se sijaitsee Hers-Vif-joen varrella, noin 38 kilometriä Pamiers'n kaupungista kaakkoon.
Kunta on ollut 1700-luvulta saakka tunnettu siellä tehdyistä veitsistä, sekä sarvista valmistetuista kammoista. Sarvikampoja valmistettiin muuallakin Hers-Vif-joen laaksossa, mutta La Bastide-sur-l'Hersin tehdas oli yksi suurimmista. Siellä valmistettiin noin viisi miljoonaa kampaa 1800-luvulta 1930-luvulle, jolloin tehdas lopetettiin.
Aiheesta muualla

Kuvia tai muita tiedostoja aiheesta La Bastide-sur-l'Hers Wikimedia Commonsissa
Summer Tour 2016

Summer Tour 2016 oli kanadalaislaulaja Celine Dionin yhdestoista konserttikiertue. Kiertue järjestettiin Dionin vuonna 2016 julkaistun ranskankielisen studioalbumin promoamiseksi. Kyseessä on Dionin ensimmäinen ranskankielinen kiertue sitten vuonna 2013 järjestetyn Sans attendre Tour -kiertueen. Yhteensä 28 konserttia kattanut kiertue on Dionin suurin ranskankielinen kiertue vuosina 1995-96 järjestetyn D'eux Tour -kiertueen jälkeen. Konserttisarja alkoi 20. kesäkuuta 2016 Belgian Antwerpenistä ja päättyi 31. elokuuta 2016 Trois-Rivières'een, Quebeciin.
Taustaa

Dionin virallinen verkkosivusto ilmoitti 9. marraskuuta 2015, että Quebecin provinssissa tullaan pitämään kuusi konserttia: neljä Montrealissa, ja kaksi Quebecin kaupungissa. Uskomattoman suuren kysynnän vuoksi Montrealiin lisättiin kuusi konserttia ja Quebeciin kaksi. Pohjois-Amerikassa pidettävien konserttien lukumääräksi saatiin siis neljätoista. 11. marraskuuta ilmoitettiin, että Pariisissa tullaan pitämään kaksi konserttia. Tätä seuraavana päivänä julkaistiin tieto, että myös Antwerpenissä pidetään kaksi konserttia. Pariisin konserttien ensimmäisenä lipunmyyntipäivänä näkyneen suuren kysynnän vuoksi Pariisiin lisättiin neljä ylimääräistä konserttia. Maaliskuussa 2016 julkistettiin yksi konsertti lisää Quebeciin ja kaksi konserttia lisää Pariisiin.
Dionin aviomiehen, René Angelilin kuoleman jälkeen ilmoitettiin, että tuleva ranskankielinen albumi julkaistaisiin vasta myöhemmin vuonna 2016.
12. huhtikuuta 2016, Dion ilmoitti pitävänsä hyväntekeväisyyskonsertin hiljattain rakennetussa amfiteatteri Cogecossa Trois-Rivières'issä, Quebecissä 30. elokuuta 2016. Konsertin tuotto menee Céline Dionin hyväntekeväisyysrahastoon. Konsertissa kuullaan samat laulut kuin muissakin kiertueen konserteissa. Tämä on kiertueen ainoa ulkoilmakonsertti. Toukokuussa 2016 julkistettiin toinen konsertti, joka on 31. elokuuta 2016.
10. toukokuuta 2016 Dion ilmoitti virallisilla verkkosivuillaan, että hän on lisännyt vielä yhden konsertin AccorHotels Arenan konserttisarjaansa. Kahdeksan loppuunmyydyn konsertin päälle lisättiin ylimääräinen 9. heinäkuuta 2016 pidetty konsertti.
Settilista

"Trois heures vingt" (Acapella Intro)
"Encore un soir"
"Je crois toi"
"Qui voi vivre sans amour?"
"Immensité"
"Et je t ' aime encore"
"Pour que tu m'aimes encore"
"Terre"
"Ordinaire"
"Un garçon pas comme les autres (Ziggy)"
"Because You Loved Me"
Medley: "It's all coming back to me now/The Power of Love"
"Le vol d 'un ange"
"L ' amour existe encore"
Acoustic Medley: "Apprends-moi/Tous les secrets/Ne bouge pas/Valse adieu"
"Tous les blues sont écrits pour toi"
"Dans un autre monde"
"Naziland, ce soir on danse"
"Purple Rain"
Medley: "Love Can Move Mountains/River Deep, Mountain High"
"Show Must Go On"
"My Heart Will Go On"
"S ' il suffisait d'aimer"
"Vole" (Acapella Outro)
Svit

Svit (’Maailma’) oli ukrainalainen sosialistinen kuukausilehti, joka käsitteli kirjallisia, poliittisia ja tieteellisiä aiheita. Se ilmestyi Lvivissä tammikuusta 1881 syyskuuhun 1882 ja oli tarkoitettu edistykselliseksi panukrainalaiseksi keskustelufoorumiksi. Lehden kustantaja ja päätoimittaja oli Ivan Belei, mutta tosiasiallinen päätoimittaja ja pääasiallinen kirjoittaja oli Ivan Franko. Franko julkaisi lehdessä jatkokertomuksena romaaninsa Boryslav smijetsja (’Boryslav nauraa’) ja runoja, yhden kertomuksen sekä poliittisia, kirjallisia ja etnografisia artikkeleita. Lehden poleemisissa ja satiirisissa artikkeleissa arvosteltiin galitsialaisia populisteja ja tuomittiin venäläismieliset. Tuolloin epäsuositun radikaalin politiikkansa ja foneettisen ortografian käytön vuoksi Svit sai vain noin 150 tilaajaa. Itävallan viranomaiset ottivat haltuunsa numerot 4 ja 13, ja lehti lakkautettiin 21 numeron jälkeen. P. Babjakin laatima Svitin hakemisto ilmestyi Lvivissä vuonna 1970.
Laimjala

| Laimjalan kunta (Laimlaja vald) |
| --- | --- |
 lippu:  Laimjalan vaakuna
 Laimjalan sijainti Saarenmaalla.
 Koordinaatit: 58°25′45″N, 22°59′56″E 
Valtio:  Viro
Maakunta:  Saarenmaan maakunta
Kunta:  Saarenmaan kunta
Yhdistetty Saarenmaan kuntaan:  2017
Hallinto:  
 – Kunnanjohtaja:  Vilmar Rei 
 – Kunnansihteeri:  Merike Liiv
 – Sosiaalijohtaja:  Rohta Lember
 – Teknillinen johtaja:  Piret Miller
 – Talousjohtaja:  Elle Toll
Pinta-ala:  
 – Kokonaispinta-ala:  115,2 km²
Väkiluku (2005)  (1.1.2006):  732
 – Väestötiheys:  996,5 as./km²
Aikavyöhyke:  UTC+2
 – Kesäaika:  UTC+3
 
 http://www.laimjala.ee 
Infobox OKVirheellinen NIMI-arvo: 
Laimjala on entinen kunta ja kylä Virossa Saarenmaalla. Laimjala liitettiin osaksi uutta Saarenmaan kuntaa vuoden 2017 lokakuussa.
Kunnan suurin kylä oli Laimjala ja toiseksi suurin Käo. 22 muuta kylää olivat pienempiä.
Väestö

Vuonna 2011 Laimjalan kunnassa oli 607 asukasta, joista 600 (98,8 %) oli virolaisia, 2 (0,3 %) venäläisiä ja 3 (0,5 %) muita kansallisuuksia.
Summer In December

| ”Summer In December” Morandi ft>  Inna |
| --- | --- | --- |

Singlen tiedot
 Julkaistu: 17. joulukuuta 2014
 Formaatti: CD single, digitaalinen lataus
 Tuottaja(t): Morandi
 Tyylilaji: Europop, dance, deep house
 Kesto: 02.55
 Levy-yhtiö: Universal Music Romania
Morandin muut singlet
| ”Living Without You” 2014 | ”Summer In December” 2014 |   |
Innan muut julkaisut
| ”Diggy Down” 2014 | ”Summer In December” 2014 | ”We Wanna” 2015 |
Summer In December on romanialaisyhtye Morandin ja romanialaisartisti Innan kappale. Kappaleen sanoittivat esittäjät yhdessä Marius Mogan kanssa ja sen tuotti yhtye Morandi Famous-Productionsissa. Kappale julkaistiin 17. joulukuuta 2014 yhdessä Bogdan Daragiun tekemän lyriikkivideon kanssa. Kappaleen virallinen musiikkivideo julkaistiin 23. joulukuuta 2014 ja sen kuvasi Mihael Mircea "Castel Filmistä".
Kappalelista

Digitaalinen lataus
Summer In December (mukana Inna) - 2:55
Listasijoitukset

| Lista | Paras sijoitus |
| --- | --- |
Romania (Airplay 100): 80
Venäjä (NFPP): 152

Käännös suomeksi
Svitlana Mamjejeva

Svitlana Mamjejeva (ukr. Світлана Мамєєва, s. 19. huhtikuuta 1982) on ukrainalainen kolmiloikkaaja.
Hän karsiutui Pekingin olympialaisissa 2008, Torinon sisäratojen EM-kilpailuissa 2009 ja Berliinin MM-kilpailuissa 2009.
Hänen ennätyksensä on 14,38 m, jonka hän hyppäsi Jaltalla 23. heinäkuuta 2009. Sisäradoilla hän on hypännyt 14,17 m Sumyssa 24. helmikuuta 2008.
Sweeney Todd

Tenori Pedro Pomares Sweeney Toddin hahmossa.
Sweeney Todd on Stephen Sondheimin säveltämä ja sanoittama musikaali. Sen ensiesitys oli vuonna 1979, ja siitä on kehittynyt yksi Broadwayn kuuluisimmista musikaaleista. Se perustuu 1800-luvulla syntyneeseen tarinaan sarjamurhaajaparturi Sweeney Toddista.
Suomalainen ensi-ilta oli Suomen Kansallisoopperassa 19. syyskuuta 1997. Suomennos on Juice Leskisen.
Sweeney Toddista sai ensi-iltansa Tim Burtonin ohjaama elokuvaversio Sweeney Todd: Fleet Streetin paholaisparturi vuonna 2007. Elokuvassa Sweeney Toddia esittää Johnny Depp, ja muissa rooleissa nähdään muun muassa Alan Rickman ja Helena Bonham Carter. Vuonna 2006 aiheesta tehtiin myös televisioelokuva Sweeney Todd, jonka päärooleissa esiintyvät muun muassa Ray Winstone ja Tom Hardy.
Laulut > 1. näytös

"The Ballad of Sweeney Todd"
"Prelude"
"No Place Like London"
"The Barber and His Wife"
"The Worst Pies in London"
"Poor Thing"
"My Friends"
"Green Finch and Linnet Bird"
"Ah, Miss"
"Johanna"
"Pirelli’s Miracle Elixir"
"The Contest"
"Wait"
"Johanna II"
"Kiss Me"
"Ladies in Their Sensitivities"
"Pretty Women"
"Epiphany"
"A Little Priest"
Laulut > 2. näytös

"God, That’s Good!"
"Johanna III"
"By The Sea"
"Not While I'm Around"
"Parlor Songs"
"City on Fire!"
"Final Sequence"
"The Ballad of Sweeney Todd"
Svið

Svið-annos Reykjavíkissa.
Svið on perinteinen islantilainen ruokalaji. Se koostuu kahtia halkaistusta, keitetystä lampaan päästä, josta on poltettu villa ja poistettu aivot. Svið nousi alun perin suosioon aikana, jolloin ei ollut mahdollista hukata mitään osaa teurastetusta eläimestä. Laji kuuluu islantilaisten ruokien Þorramatur-valikoimaan, jota tarjoillaan buffettyyliin varsinkin keskitalven Þorrablót-juhlan aikana.
Muissa Pohjoismaissa on samankaltaisia ruokalajeja, kuten Norjassa smalahove ja Färsaarilla seyðahøvd.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Svið
Stone (albumi)

| Stone Stone |
| --- | --- | --- |

Studioalbumin tiedot
 Julkaistu: 30. maaliskuuta 1988
 Tuottaja(t): Mikko Karmila & Stone
 Tyylilaji: thrash metal
 Kesto: 41.02
 Levy-yhtiö:  Megamania  Mechanic Records
Muut kannet
 Yhdysvaltain painoksen kansi
Listasijoitukset
  Suomen virallinen lista: 8.
Stonen muut julkaisut
|   | Stone 1988 | No Anaesthesia! 1989 |
Singlet albumilta Stone
 ”Real Delusion” Julkaistu: marraskuu 1987  ”Get Stoned” Julkaistu: 1988
Stone on metalliyhtye Stonen vuonna 1988 julkaistu ensimmäinen pitkäsoitto. Levyn tuottivat Mikko Karmila ja Stone. Levyltä on julkaistu singlenä kappale ”Real Delusion”. Albumin tunnetuimmaksi kappaleeksi on noussut avausraita "Get Stoned", joka on Suomen metallipiireissä erittäin tunnettu.
Albumi ylsi Suomen virallisen listan sijalle 8, ja se pysyi listalla yhteensä 15 viikkoa.
Kappaleet

Get Stoned – 04.20 (säv. Janne Joutsenniemi)
No Commands – 05.45 (säv. Joutsenniemi, Roope Latvala)
Eat Your Pride – 04.22 (säv. Latvala)
The Day of Death – 03.56 (säv. Joutsenniemi, Latvala)
Reached Out – 03.52 (säv. Joutsenniemi, Latvala)
Real Delusion – 04.09 (säv. Joutsenniemi, Latvala)
Brain Damage – 06.17 (säv. Joutsenniemi, Latvala)
Escape – 05.23 (säv. Joutsenniemi, Latvala)
Final Countdown – 00.56 (säv. Joakim Larsson, Joey Tempest)
Overtake – 03.44 (säv. Joutsenniemi)
Kokoonpano

Janne Joutsenniemi – laulu, basso
Roope Latvala – kitara
Jiri Jalkanen – kitara
Pekka Kasari – rummut
Arvostelut

Imperiumi.net
Aiheesta muualla

Stone (albumi) Discogsissa. (englanniksi)
Albumi Stone (albumi) Encyclopaedia Metallum -sivustolla (englanniksi)
Stone
| --- | --- |
Studioalbumit:   Stone  No Anaesthesia!  Colours  Emotional Playground 
Kokoelmat:   Stoneage  Stoneage 2.0 
Livealbumit:  Free
Singlet:   Real Delusion  Back to the Stone Age  Empty Suit / Friends 
DVD:t:  Get Stoned, Stay Stoned
Kultsu FC

Kultsu FC on Joutsenosta kotoisin oleva suomalainen jalkapalloseura, jonka edustusjoukkue pelaa Suomen viidenneksi korkeimmalla sarjatasolla Kolmosessa. Seura on Palloliiton Kaakkois-Suomen piirin jäsen.
Maaliskuuhun 2006 asti seura tunnettiin nimellä FC Pantterit. Se on nykyisin nimellisesti Joutsenon Kullervon (Kultsu) edustusjalkapalloilun jatkaja. Kultsu pelasi 1990-luvulla yhdeksän kautta (1990–1996, 1998–1999) Ykkösessä, mutta lopetti edustusjoukkuetoimintansa pudottuaan Kakkoseen kaudella 1999 ja jatkoi ainoastaan junioriseurana. Samaan aikaan Kolmoseen nousseesta Panttereista tuli tuolloin korkeimmalla sarjatasolla pelannut joutsenolaisseura. Kaudeksi 2006 tehtiin paluu perinteikkäämmän Kultsu-nimen alle, kun Pantterit vaihtoi nimekseen Kultsu FC. Seura on pelannut Kakkosessa myös kausilla 2003–2004 ja 2009.
Kultsu käyttää peliasussaan Karjalan värejä punaista ja mustaa. Seuran kotikenttä on Joutsenon urheilukeskuksen keskuskenttä.
Muut joukkueet

| Kultsu FC:n pelaajamäärän kehitys> Vuosi | Kultsu FC:n pelaajamäärän kehitys> Lkm | Kultsu FC:n pelaajamäärän kehitys> Muutos | Kultsu FC:n pelaajamäärän kehitys> Muutos-% | Kultsu FC:n pelaajamäärän kehitys>  |
| --- | --- | --- | --- | --- |
| 2006 | 33 | 8 | 32,0 |  |
| 2007 | 25 | –8 | –24,2 |  |
| 2008 | 22 | –3 | –12,0 |  |
| 2009 | 36 | 14 | 63,6 |  |
| 2010 | 48 | 12 | 33,3 |  |
| 2011 | 57 | 9 | 18,8 |  |
| 2012 | 65 | 8 | 14,0 |  |
| 2013 | 79 | 14 | 21,5 |  |
| 2014 | 80 | 1 | 1,3 |  |
Muut joukkueet > Reservi- ja juniorijoukkueet

Kaudesta 2010 alkaen seuralla on ollut kakkosjoukkue Kultsu FC/2, joka aloitti toimintansa Kutosesta ja on sittemmin noussut Kolmoseen. Kausina 2011–2012 seuralla oli myös kolmosjoukkue Kultsu FC/3, joka pelasi korkeimmillaan Vitosessa. Vuoden 2013 lopulla seuraan siirtyi taustajoukkoineen LAUTP:n vuosina 1997–1998 syntyneiden B-poikien joukkue. Kaudella 2015 Kultsu FC:n B-pojat pelaavat Itä-, Kaakkois- ja Keski-Suomen piirien yhteistä Kakkosta.
Vuoden 2014 lopussa Kultsu FC:llä oli yhteensä 80 pelipassillista pelaajaa. Nuorempia joutsenolaisjunioreita pelaa Joutsenon Kullervon jalkapallojaoston alaisuudessa, jolla samana ajankohtana oli 110 pelaajaa.
Muut joukkueet > Futsal

Kultsu FC on pelannut myös futsalia. Kaudella 2008–2009 seura osallistui Kakkoseen kahden joukkueen voimin sekä kausilla 2012–2013 ja 2013–2014 Kolmoseen Ryökäleet-nimellä. Kaudesta 2016-2017 lähtien Ryökäleet on pelannut Kakkosta Itä-, Keski-, ja Kaakkois-Suomen yhteisessä alueellisessa sarjassa.
Muut joukkueet > Beachfutis

Kultsu FC:n silloisista ja entisistä pelaajista koostunut kahdeksanhenkinen joutsenolaisjoukkue Ryökäleet voitti beachfutiksen miesten Suomen-mestaruuden Porissa kesällä 2008. Joukkueessa pelasivat Antti Heinonen, Jani Rikka, Aku Rouvinen, Jarkko Tervo, Tuomas Tervo (Kultsu FC), Olli Hätönen (Ponnistus) ja Joonas Virolainen (PEPO), ja managerina toimi Janne Borgström (Futura).
Saavutukset

Kaudet Kakkosessa: 7 (2003–2004, 2009, 2014-2017)
Suomen cupin pikkufinaalin voitto: 2006
Saavutukset > Sijoitukset kausittain

| 0 | 1 | 2 |
| --- | --- | --- |
|  Nimellä FC Pantterit: 1994, Vitonen (kaakko): ?  1995, Vitonen (kaakko): 2.   1996, Nelonen (kaakko): 9.  1997, Nelonen (kaakko): ?  1998, Nelonen (kaakko): ?  1999, Nelonen (kaakko): 1.   2000, Kolmonen (kaakko): 10.  2001, Kolmonen (kaakko): 3.  2002, Kolmonen (kaakko): 1.   2003, Kakkonen (itä): 5.  2004, Kakkonen (etelä): 10.   2005, Kolmonen (kaakko): 2. |   |  Nimellä Kultsu FC: 2006, Kolmonen (kaakko): 2.  2007, Kolmonen (kaakko): 2.  2008, Kolmonen (kaakko): 1.   2009, Kakkonen (A): 14.   2010, Kolmonen (kaakko): 5.  2011, Kolmonen (kaakko): 8.  2012, Kolmonen (kaakko): 11.  2013, Kolmonen (kaakko): 2.   2014, Kakkonen (itä): 8. |
Kenttä

Kultsu FC:n kotikenttä on Joutsenon Ravikankaalla sijaitseva Joutsenon urheilukeskuksen keskuskenttä. Kentän itäpuolelle tammikuussa 2009 valmistuneen Joutsenohallin ulkoseinustalla on uusi 589-paikkainen katettu katsomo.
Keskuskentän ohella Kultsu FC:n harjoituskenttinä toimivat läheisen raviradan kentät. Talviharjoittelupaikkoina toimivat raviradalla oleva kuplahalli, urheilukeskuksen vanha niin sanottu Jurva-halli sekä Joutseno-halli. Raviradan vanhalle hiekkakentälle asennettiin kesällä 2010 Saltex Oy:n FIFA Recommended 2 Star -luokan tekonurmi. Vuoden 2009 alussa toteutuneen Lappeenranta–Joutseno-kuntaliitoksen myötä Kultsu FC:llä olisi mahdollisuus siirtyä pelaamaan esimerkiksi Kimpisen urheilukeskukseen, mutta seura on päättänyt pysyä Joutsenossa. Talviharjoittelussa seura kuitenkin hyödyntää Saimaan ammattiopiston läheistä lämmitettävää tekonurmea eli niin sanottua Amiksen kenttää Lepolassa.
Kannatuslaulut

Eteläkarjalaismuusikoiden muodostama 911-yhtye äänitti Kultsu FC:lle kannatuslaulun ”Punamusta joutsen” vuonna 2007. Kappaleen sävelsi Matti Kähkönen (kitara) ja sanoitti Joonas Virolainen (rummut), joiden lisäksi sillä esiintyvät Heikki Pöyhiä (laulu) ja Jussi Honka (basso). Se on kuunneltavissa Mikseri.netissä.
Kultsu FC:n peleissä soi myös Jaska ja Umpimähkä -yhtyeen vuonna 1978 äänittämä ”Kultsu on rautaa”, joka on Joutsenon Kullervon jalkapalloilijoiden alkuperäinen kannatuslaulu. Kappaleella esiintyvät Jaakko Suni (harmonikka), Reijo Mattinen (laulu), Lasse Kaivola (urut), Timo Kosunen (basso), Timo Oksala (kitara) ja Mauri Pöllänen (rummut). Kappale perustuu Paavo Melanderin säveltämään, Tupa-Uunon sanoittamaan ja Eki Jantunen ja Mutkattomat -yhtyeen esittämään ”Jätkän humppaan”, jonka Suni uudelleensanoitti ja -sovitti. Se julkaistiin kappaleen ”Kukkui nukkui” ohella Kullervon jalkapalloilijoille omistetulla singlellä.
Aiheesta muualla

Kultsu FC:n sivusto
”Punamusta joutsen” -kannatuslaulu Mikseri.netissä
Entisten FC Pantterit -aktiivien sivusto (Arkistoitu – Internet Archive)